Umor
Sgnoccas rimnadas da Conradin Klaiss

Da Conradin Klaiss

“Pertge baiva il Russ Wodka, il Scot Whisky, il Talian vin ed il Tudestg biera?” – “Per ch’ins enconuschia ils differents pievels vi da lur ‘fana’!”

Dus viandants marschan tras il guaud. Qua cumpara tuttenina in immens urs. Sveltamain tira in dals viandants ora ses stivals, prenda nanavant in pèr chalzers da gimnastica e tira en quels. “Tge fas qua?” cloma ses collega. “Nus na savain betg currer pli spert che l’urs, era betg cun chalzers da gimnastica.” – “Tge emporta a mai l’urs?” respunda l’auter. “Jau stos be esser pli sperts che ti.”

“Glimajas èn la spezialitad da nossa chasa”, di l’ustier al giast. “Jau sai, ier sun jau vegnì servì dad ina!”

“Mamma, pertge ha il bab insumma nagins chavels?” – “Perquai ch’el patratga uschè bler, mes figl.” – “E pertge has ti alura tants?”

“Tge è la differenza tranter ina sadella da latg ed in vasch da notg?” – “Jau na sai betg.” – “Ti portg!”

L’ertavel dal bain puril va a spass cun sia spusa. Els vegnan tar la pastgira gronda e vesan gist co il taur siglia sin ina vatga. L’um: “Ti, quai faschess jau uss era gugent!” Alura manegia ella: “Sche fai pia, quai èn gea tias vatgas!”